Document ID: 32007D0680

KOMISSION PÄÄTÖS,
tehty 22 päivänä lokakuuta 2007,
maaseuturahaston käyttöön neuvoston asetuksen (EY) N:o 1782/2003 10 artiklan 2 kohdan, 143 d ja 143 e artiklan nojalla käyttöön asetettavista määristä ja maataloustukirahaston menoihin käytettävissä olevista määristä tehdyn päätöksen 2006/410/EY sekä maaseudun kehittämiseen myönnettävän yhteisön tuen vuosittaisesta jakautumisesta jäsenvaltioille 1 päivästä tammikuuta 200731 päivään joulukuuta 2013 ulottuvalla kaudella tehdyn päätöksen 2006/636/EY muuttamisesta
(tiedoksiannettu numerolla K(2007) 5106)
(2007/680/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 12 artiklan 2 ja 3 kohdan,
ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (2) ja erityisesti sen 69 artiklan 4 kohdan,
sekä katsoo seuraavaa:
(1)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa (EY) N:o 1782/2003 säädettyjen suorien tukien vapaaehtoista mukauttamista koskevista säännöistä sekä asetuksen (EY) N:o 1290/2005 muuttamisesta 27 päivänä maaliskuuta 2007 annetun neuvoston asetuksen (EY) N:o 378/2007 4 artiklan 1 kohdassa säädetään, että komissio vahvistaa vapaaehtoisen mukauttamisjärjestelmän soveltamisesta johtuvat nettomäärät ja että kyseiset määrät lisätään asetuksen (EY) N:o 1698/2005 69 artiklan 4 ja 5 kohdassa tarkoitettuun vuotuiseen jäsenvaltiokohtaiseen jakoon.
(2)
Asetuksen (EY) N:o 1290/2005 12 artiklassa säädetään, että komissio vahvistaa määrät, jotka asetetaan asetuksen (EY) N:o 378/2007 4 artiklan 1 kohdan, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (3) 10 artiklan 2 kohdan sekä 143 d ja 143 e artiklan mukaisesti maaseuturahaston käyttöön, sekä maataloustukirahaston menoihin käytettävissä olevan nettomäärän.
(3)
Maaseuturahaston käyttöön asetettavat määrät ja maataloustukirahaston menoihin käytettävissä oleva nettomäärä olisi vahvistettava varainhoitovuosia 2007-2013 vastaavien vuotuisten enimmäismäärien perusteella.
(4)
Komission päätöksessä 2006/410/EY (4) vahvistetaan määrät, jotka johtuvat asetuksen (EY) N:o 1782/2003 10 artiklan 2 kohdassa sekä 143 d ja 143 e artiklassa säädettyjen suoria tukia koskevien vähennysten soveltamisesta ja jotka asetetaan maaseuturahaston käyttöön, sekä maataloustukirahaston menoja varten käytettävissä oleva nettomäärä varainhoitovuosiksi 2007-2013.
(5)
Neuvoston päätöksellä 2006/493/EY (5) säädetään maaseudun kehittämiseen myönnettävän yhteisön tuen määrästä 1 päivästä tammikuuta 200731 päivään joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille myönnettävästä vähimmäismäärästä.
(6)
Komission päätöksellä 2006/636/EY (6) säädetään maaseudun kehittämiseen myönnettävän yhteisön tuen jakautumisesta jäsenvaltioille 1 päivästä tammikuuta 200731 päivään joulukuuta 2013 ulottuvalla kaudella maaseuturahastolle siirrettävät määrät mukaan luettuina.
(7)
Tukien vapaaehtoisen mukauttamisen soveltamisesta Yhdistyneessä kuningaskunnassa johtuvien nettomäärien vahvistamisesta kalenterivuosiksi 2007-2012 asetuksen (EY) N:o 378/2007 4 artiklan 1 kohdan mukaisesti 22 päivänä lokakuuta 2007 tehdyn komission päätöksen 2007/679/EY (7) vuoksi olisi mukautettava maaseuturahaston käyttöön asetettavat määrät ja lisättävä kyseiset määrät maaseudun kehittämiseen Yhdistyneelle kuningaskunnalle myönnettävään yhteisön tukeen liittyvään vuosittaiseen jakoon.
(8)
Sen vuoksi päätöksiä 2006/410/EY ja 2006/636/EY olisi muutettava,
ON TEHNYT TÄMÄN PÄÄTÖKSEN:
1 artikla
Muutetaan päätös 2006/410/EY seuraavasti:
1)
korvataan ainoa artikla seuraavasti:
”Ainoa artikla
Vahvistetaan Euroopan maaseudun kehittämisen maatalousrahaston (maaseuturahaston) käytettävissä asetuksen (EY) N:o 1782/2003 10 artiklan 2 kohdan, 143 d artiklan ja 143 e artiklan ja asetuksen (EY) N:o 378/2007 1 artiklan 1 kohdan nojalla varainhoitovuosina 2007-2013 olevat määrät sekä Euroopan maatalouden tukirahaston (maataloustukirahaston) menoihin käytettävissä oleva nettomäärä tämän päätöksen liitteen mukaisesti.”;
2)
korvataan päätöksen liite tämän päätöksen liitteellä I.
2 artikla
Korvataan päätöksen 2006/636/EY liitteenä olevassa taulukossa ilmoitetut Yhdistynyttä kuningaskuntaa koskevat määrät ja kaikkia jäsenvaltioita koskevien määrien lisäämisestä johtuvat kokonaismäärät tämän päätöksen liitteessä II ilmoitetuilla määrillä.
3 artikla
Tätä päätöstä sovelletaan varainhoitovuodesta 2008.
4 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä lokakuuta 2007.

Labels: 2
15
19